На основу члана 39. став 1. Одлуке о месним заједницама на територији општине Топола („Службени гласник СО Топола“ број 3/2019 и 16/2023) и члана 20 Упутства за спровођење изборa за чланове Савета месних заједница („Службени гласник СО Топола“ број 1/2023, 3/2023, 5/2023, 15/2023 и 20/2023)

Комисија за спровођење избора за чланове Савета месних заједница, на седници одржаној дана 26.05.2023. године, донела је

**Р Е Ш Е Њ Е**

За кандидата за члана Савета месне заједнице Доња Трешњевица **ПРОГЛАШАВА СЕ** под редним бројем 6. Драган Павловић, рођен 27.08.1973. године, по занимању пољопривредник.

**Образложење**

Kомисија за спровођење избора за чланове Савета месних заједница на територији општине Топола је утврдила да је подносилац предлога, у складу са законом поднео благовремен и уредан предлог кандидата за члана Савета месне заједнице Доња Трешњевица на изборима расписаним за 25.06.2023. године.

Утврђено је да је уз предлог кандидатa приложена сва прописана документација и да је правно ваљана.

Уз предлог кандидатa је, у складу са чланом 22 став 1. Одлуке о месним заједницама на територији општине Топола („Службени гласник СО Топола“ број 3/2019 и 16/2023) и члана 17 Упутства за спровођење избора за чланове Савета месних заједница („Службени гласник СО Топола“ број 1/2023, 3/2023, 5/2023,15/2023 и 20/2023), поднет списак са укупно 5 правно ваљаних потписа бирача да подржавају предложеног кандидата.

У складу са наведеним, Комисија за спровођење избора за чланове Савета месних заједница на територији општине Топола одлучила је као у диспозитиву овог решења.

**Упутство о правном средству**: против овог решења може се поднети приговор Комисији за спровођење избора за чланове Савета месних заједница на територији општине Топола у року од 24 часа од часа доношења Решења.

**РЕПУБЛИКА СРБИЈА**

**ОПШТИНА ТОПОЛА**

**КОМИСИЈА ЗА СПРОВОЂЕЊЕ ИЗБОРА**

**ЗА ЧЛАНОВЕ САВЕТА МЕСНИХ ЗАЈЕДНИЦА**

Број: 020-470/2023-05-I

Дана: 26.05.2023. године

Топола

ПРЕДСЕДНИК КОМИСИЈЕ

Софија Радојковић